अमरावती। आंध्र प्रदेश के मुख्यमंत्री एन चंद्रबाबू नायडू ने शुक्रवार को दो से अधिक बच्चे पैदा करने के इच्छुक जोड़ों को इंसेंटिव देने की घोषणा की है। उन्होंने उन नियमों को भी खत्म कर दिया, जो स्थानीय निकाय चुनाव में दो से ज्यादा बच्चे पैदा करने वालों के चुनाव लड़ने में बाधा थे। राज्य की युवा जनसंख्या को बढ़ावा देने के लिए शुरू की गई योजना के बारे में बताते हुए नायडू ने कहा कि, राज्य में पिछले 10 वर्षों में जनसंख्या में 1.6% की गिरावट देखने को मिली है।

मानव संसाधन विकास पर एक श्वेत पत्र जारी करते हुए मुख्यमंत्री ने कहा, जनसांख्यिकीय असंतुलन को ठीक करने का यह सही समय है। ऐसा ना हो कि राज्य अगले दो दशकों में खाने वाले मुंह अधिक हो जाएं और काम करने वाले हाथ कम हो जाएं। उन्होंने कहा कि 25 साल से कम उम्र के युवा राज्य की कुल आबादी का लगभग 50% हिस्सा हैं। इके लिए राज्य को युवा रखने की जरूरत है। जिससे राज्य को युवा प्रतिनिधित्व मिल सके।

Advertisement Advertisement

नायडू सरकार ने अपनी इस स्कीम को सही ठहराने के लिए प्रदेश की लगातार गिरती जन्मदर को वजह बताया है। उन्होंने बताया, राज्य में जन्मदर 2014 में 1000 पर 37 प्रतिशत थी, जो गिरकर अब 2018 में 10.51 प्रतिशत पर आ गई। जनगणना 2011 के मुताबिक, जनसंख्या के आधार पर आंध्र प्रदेश का देश में 10वां नंबर था। तेलंगाना राज्य अलग होने से पहले आंध्र की कुल आबादी 8.46 करोड़ थी। इसके बाद जून 2014 में तेलंगाना अलग हुआ।